cyanic-selkie/wikianc huggingface dataset:
Յուզա (Ունժայի վտակ)
Արտաքին հղումներ
Կատեգորիա:Ռուսաստանի գետեր Կատեգորիա:Վերին Վոլգայի ավազանային շրջանի գետեր
Մեդվենսկի շրջան (Կուրսկի մարզ)
Մեդվենսկի շրջան (Медвенский район), մունիցիպալ շրջան Ռուսաստանի Դաշնության Կուրսկի մարզում։
Ստեղծվել է 1970 թվականին։ Վարչական կենտրոնը՝ Մեդվենկա ։
Բնակչություն
2010 թվականի մարդահամարի արդյունքներով շրջանում բնակվում էր 18913 մարդ։ Բնակչության խտությունը կազմում էր 17,35 մարդ/կմ²։
Արտաքին հղումներ
Կատեգորիա:Կուրսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Աուդի գավաթ 2017
Աուդի գավաթ 2017, 5-րդ ընկերական ֆուտբոլային մրցաշարը, որը կազմակերպվում է «Բավարիա»-ի և Աուդի կոնցերնի կողմից։ Թիմերը իրենց հանդիպումներն անցկացնում էին Մյունխեն քաղաքում գտնվող «Ալիանց Արենա» մարզադաշտում։
Մրցաշարին մասնակցում էին «Բավարիա»-ն, «Ատլետիկո Մադրիդ»-ը, «Լիվերպուլ»-ը և «Նապոլի»-ն ։ Մրցաշարի հաղթող է ճանաչվել իսպանական «Ատլետիկո Մադրիդ»-ը։
Ծանոթագրություններ
Կատեգորիա:Ֆուտբոլի մրցություններ
Ներքին քաղաք (Վիեննա)
Ներքին քաղաք (Հին քաղաք, Innere Stadt), Ավստրիայի մայրաքաղաք Վիեննայի առաջին, կենտրոնական շրջանը։ Նախքան 1850 թվականը, երբ սկսվեց քաղաքի ընդլայնման աշխատանքները, Ներքին քաղաքի սահմանները ամբողջությամբ ընդգրկում էր այն ժամանակվա Վիեննան   ։
Չնայած որ Ներքին քաղաք շրջանում բնակվում են ընդամենը մոտավորապես 17 հազար բնակիչ՝ այնտեղ աշխատում են ավելի քանի 100.000 մարդ։ Նման իրավիճակը պայմանավորված է այն հանգամանքով, որ շրջանը հանդիսանում է Վիեննայի զբոսաշրջային կենտրոնը, ինչպես նաև այն պատճառով, որ այստեղ տեղակայված են բազմաթիվ գրասենյակներ և բիզնես կենտրոններ։
Պատմականորեն բաժանված է եղել չորս քառակուսի մասի։ Չորս մասի բաժանելը կապված է քաղաքի չորս դարպասների հետ։ Այդ թաղամասերն են՝ Ստուբենվիերթելը հյուսիս-արևելքում, Կյորնթներ Վիերթելը  հարավ-արևելքում, Վայդմերվիերթելը  հարավ-արևմուտքում և Սքոթենվիերթելը  հյուսիս-արևմուտքում։ Ներկայում Ներքին քաղաք շրջանը սահմանակից է Լեոպոլդշթադին հյուսիս-արևելքից, Լանդշտրասեին արևելքից, Վիդենին և Մարիահիլֆին հարավից, Նոյբաուին և Յոզեֆշթադին արևմուտքից, Ալզերգրունդին հյուսիսից   ։
Ներքին քաղաք շրջանի շուրջ՝ այնտեղ որտեղ նախկինում գտնվում էին Վիեննայի քաղաքային պարիսպները, անցնում է Ռինգշտրասե ընդարձակ փողոցը։ Ներքին քաղաքում ներսում չկան մեծ փողոցներ, քանի որ շրջանը պահպանել է իր պատմական տեսքը։ Շրջանով անցնում է մետրոպոլիտենի առաջին և երրորդ գծերը, իսկ մոտավորապես սահմանով՝ երկրորդ և չորրորդ գծերը ։
2001 թվականին Վիեննայի պատմական կենտրոնը՝ Ներքին քաղաք շրջանը ընդգրկվում է ՅՈՒՆԵՍԿՈ-ի համաշխարհային ժառանգության ցուցակում ։
Բնակչություն
Ներքին քաղաքի բնակչության թվաքանակի ամենաբարձր ցուցանիշը եղել է 1880 թվականին՝ շուրջ 73.000 բնակիչ։ Այնուհետև աստիճանաբար բնակչության թվաքանակը սկսել է նվազել։ 2017 թվականի տվյալներով շրջանում բնակվում է մոտավորապես 16.465 մարդ։ Ներքին քաղաքը համարվում է Վիեննայի ամենաքիչ բնակչություն ունեցող շրջանը։
Շրջանի ավելի քան 51.3%-ը Հռոմի Կաթոլիկ եկեղեցու հետևորդ է, 6.6%-ը՝ բողոքական, 5.1%-ը՝ ուղղափառ քրիստոնեա, 3.3%-ը՝ հուդայական, 22.7%-ը՝ կրոնական այլ ուղղությունների հետևորդ ։
Ներքին քաղաքի բնակչության 15.5%-ը այլ երկրների քաղաքացիներ են։ Նրանցից 2.8%-ը Եվրամիության անդամ պետությունների (չհաշված Գերմանիան, Սերբիան) քաղաքացիներ են, 2.7%-ը՝ Սրբիայի և Մոնտենեգրոյի քաղաքացիներ, 2.2%-ը Գերմանիայի քաղաքացիներ։ Ընդհանուր առմամբ բնակչության 25.6%-ը ծնվել է այլ երկրներում։ Բնակչության 79%-ի համար խոսում է գերմաներեն, 4.0%-ը՝ սերբերեն, 1.8%-ը՝ հունգարերեն և 1.4%-ը՝ խորվաթերեն։ Ընդհանուր հաշվով բնակչության 14.3%-ը խոսում է Ավստրիայի ոչ պետական լեզվով (պետական լեզուն գերմաներենն է)։
Տեսարժան վայրեր
Ներքին քաղաքի առավել տեսարժան վայրերից են Ալբերտինա պատկերասրահը, Բուրգ թատրոնը, Հոֆբուրգը, Արվեստի պատմության թանգարանը, Բնագիտության պատմության թանգարանը, Սուրբ Ստեփանոսի մայր տաճարը և այլն։
Ծանոթագրություններ
Կատեգորիա:Ներքին քաղաք Կատեգորիա:Վիեննայի շրջաններ
Տիեզերանավերի գերեզման
Տիեզերանավերի գերեզման (Spacecraft cemetery), նավագնացության համար փակ տարածքի տարածված անվանում, որտեղ թողնում են գործածությունից դուրս եկած տիեզերական սարքավորումների մնացորդները ։ Գտնվում է Խաղաղ օվկիանոսի հարավային մասում` 4 կմ խորության վրա։ Տարածքը Ծննդյան կղզուց (Christmas Island) զգալիորեն հարավ է գտնվում, նորզելանդական Վելինգտոն քաղաքից 3.900 կմ հեռավորության վրա ։
Տիեզերական սարքավորումների մեծ մասը մթնոլորտի խիտ շերտերում ամբողջովին այրվում է, իսկ նրանց մի մասը, որ չի այրվում մթնոլորտում, շարքից դուրս գալուց հետո հայտնվում է հենց այս տարածքում ։ Ջրասույզ լինելու ենթակա են իրենց ռեսուրսները սպառած ուղեծրային կայանները և բեռնատար տիեզերանավերը, որոնք բարձված են տարբեր տեսակի աղբով, տիեզերական արշավախմբերի կենսագործունեության արդյունքում հավաքված թափոններով ։ Որպես կանոն, ջրի մակերևույթ են դուրս գալիս միայն սարքավորումների դժվարահալ մասերը ։
Այս տարածքը մասնավորապես օգտագործում է Թռիչքների ղեկավարման ռուսական կենտրոնը տիեզերական «Պրոգրես» բեռնատարները խորտակելու համար   ։ Այս տարածքում են 2001 թվականին թաղվել «Միր» տիեզերակայանի մնացորդները ։ «Գերեզմանոցի» պատմության մեջ գրանցվել է երկու արտակարգ պատահար. 1979 թվականին ամերիկյան «Սքայլեբ» կայանի մնացորդներն ընկել են Ավստրալիայի արևմտյան հատվածի վրա, իսկ 1991 թվականին խորհրդային «Սալյուտ-7» կայանի մնացորդները` մասամբ ընկել են Արգենտինայի, Ճապոնիայի և Ֆիջի կղզիների տարածք ։ Երկու պատահարների դեպքում էլ զոհեր ու ավերածություններ չեն եղել ։ 2001 թվականի մարտին «Միր» ուղեծրակայանի խորտակման ժամանակ Ավստրալիայի, Ճապոնիայի և Ֆիջի կղզիների իշխանությունները բնակիչներին կոչ են արել մնալ փակ տարածքներում ։
Ամեն տարի օվկիանոսյան գերեզմանոցում իրենց վերջին հանգրվանն են գտնում տիեզերական տասնյակ սարքավորումներ։ ՌԴ Թռիչքների ղեկավարման կենտրոնի ներկայացուցիչների հավաստմամբ «տիեզերական աղբի վերացման ընդունված պրակտիկան Երկիր մոլորակի բնապահպանությանը վնաս չի հասցնում»։
Տարածքն ամբողջովին փակ է նավագնացության համար ։
Տես նաև
Կատեգորիա:Խաղաղ օվկիանոս
Ազատ Ղուկասյան
Ազատ Բալասանի Ղուկասյան, հայ անտառագետ։ Կենսաբանական գիտությունների դոկտոր (1966), պրոֆեսոր (1968): ՌԽՖՍՀ գիտության վաստակավոր գործիչ (1988): Անտառի վնասատուների դեմ պայքարի մանրէաբանական մեթոդների ոլորտի գիտնական։
Կենսագրություն
Ազատ Ղուկասյանը ծնվել է 1928 թվականի հունիսի 17-ին, Ռուբենակերտ գյուղում (այժմ՝ գ. Վահան, ՀՀ Գեղարքունիքի մարզում)։ 1952 թվականին ավարտել է Երևանի անասնաբուծական-անասնաբուժական ինստիտուտը։ 1956 թվականից աշխատում է Ռուսաստանի գիտությունների ակադեմիայի Սիբիրի բաժանմունքում ։ 1963 թվականից՝ Կրասնոյարսկի Անտառի և բնափայտի գիտահետազոտական ինստիտուտի անտառային մանրէաբանության լաբորատորիայի հիմնադիր-վարիչ։ Ղուկասյանը մասնակցել է սիբիրյան մետաքսանման հսկողության համար մանրէաբանական պատրաստուկների մշակմանը, անտառային վնասատուների դեմ պայքարի մանրէաբանական մեթոդներին ։
Աշխատանքները վերաբերում են բնապահպանության և շրջակա միջավայրի աղտոտման հարցերին։ Ղուկասյանն առաջարկել է «Ինսեկտին» և «Տուվերին» պատրաստուկներ, որոնք օգտագործվում են անտառային և գյուղատնտեսական բույսերի պաշտպանության համար։
Շչիգրիի շրջան (Կուրսկի մարզ)
Շչիգրիի շրջան (Щигровский район), մունիցիպալ շրջան Ռուսաստանի Դաշնության Կուրսկի մարզում։
Ստեղծվել է 1928 թվականին։ Վարչական կենտրոնը՝ Շչիգրի ։
Աշխարհագրություն
Շրջանի տարածքի մակերեսը կազմում է 1220 կմ²։
Բնակչություն
2010 թվականի մարդահամարի արդյունքներով շրջանում բնակվում էր 12714 մարդ։ Բնակչության խտությունը կազմում էր 10,42 մարդ/կմ²։
Արտաքին հղումներ
Կատեգորիա:Կուրսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Վերա Կրուս (Բաիա)
Վերա Կրուս (Vera Cruz), համայնք Բրազիլիայի հյուսիսարևելյան տարածաշրջանում՝ Բաիա նահանգի կազմում։ Ընկած է Ամենայն սրբոց ծովածոցի ափին՝ Սալվադոր քաղաքի դիմաց, նրանից մոտավորապես 5,5 կիլոմետր հեռավորության վրա ։ Մի մաս է կազմում Սալվադոր նահանգի մեծ մարզը։ Մտնում է տնտեսական կարգավիճակ ունեցող Սալվադորի մարզի մեջ։ Բնակչությունը կազմում է 35 303 մարդ, ըստ 2006 թվականի տվյալների։ Տարածքը կազմում է 252,759 կմ2։ Բնակչության խտությունը՝ 139,7 մարդ/կմ²։
Լևոն Քյուրքչյան
Ստեղծագործություններ
Բնանկարներ է ստեղծել Կիլիկիայում, դասավանդել Ադանայում։ Առաջին համաշխարհային պատերազմի տարիներին գաղտնի նկարել է Հայոց Մեծ եղեռնի ճանապարհին դեգերող գաղթականներին («Քարավանից դուրս մնացած փոքրիկ հայուհին», «Մշեցի կինը» և այլն)։ 1918 թվականին վերադարձել է Կ. Պոլիս, զբաղվել ուսուցչությամբ, 1920 թվակյանին բացել նկարչական ստուդիա (Փանոս Թերլեմեզյանի հետ), որը գործել է շատ կարճ։ 1922 թվականին մեկնել է Փարիզ, որտեղ կյանքի վերջին տարիներն ապրել է զրկանքներով։ Քյուրքչյանի «Բարդին ծովափին» կտավը գտնվում է Հայաստանի ազգային պատկերասրահում ։ 1923 թվականին կազմակերպվել է Քյուրքչյանի վերջին ցուցահանդեսը («Հյուսող հայ կինը», «Կիլիկեցի լեռնականը», «Հայ օջախը» և այլն)։
Ծանոթագրություններ
Կատեգորիա:Հայ նկարիչներ
Չերեմիսինովսկի շրջան
Չերեմիսինովսկի շրջան (Черемисиновский район), մունիցիպալ շրջան Ռուսաստանի Դաշնության Կուրսկի մարզում։
Ստեղծվել է 1928 թվականին։ Վարչական կենտրոնը՝ Չերեմիսինովո ։
Աշխարհագրություն
Շրջանի տարածքի մակերեսը կազմում է 813 կմ²։
Արտաքին հղումներ
Կատեգորիա:Կուրսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Սիեթլի համալսարան
Սիեթլի համալսարան (Seattle University) (SU), կաթոլիկ (Հիսուսյաններ) համալսարան ԱՄՆ-ի հյուսիս արևելքում՝ Վաշինգտոն նահանգի, Սիեթլ քաղաքի Ֆյորեսթ Հիլ շրջանում ։
Համարվում է ԱՄՆ-ի հյուսիսարևելյան ամենամեծ անկախ համալսարանը, որտեղ բակալավրիատի և ասպիրանտուրայի ծրագրերով սովորում են ավելի քան 7500 ուսանողներ՝ 8 ֆակուլտետներում։ Համարվում է հիսուսյանների քոլեջների և համալսարանների ասոցիացիայի 28 անդամներից մեկը։ «US News & World Report» ամսագիրը իր «Best Colleges 2015» անվանմամբ հրատարակության մեջ Սիեթլի համալսարանին շնորհում է հինգերորդ հորիզոնականը, երկրի հյուսիսարևելյան մասի լավագույն շրջանային համալսարանների վարկանիշային ցանկում ։
Համալսարանի պատմությունը սկիզբ է առնում 1891 թվականից, երբ Սիեթլի արվարձանում բացվում է կաթոլիկ դպրոց։ 1898 թվականին դպրոցը վերածվում է քոլեջի։ 1948 թվականին Սիեթլի քոլեջը վերանվանվում է Սիեթլի համալսարանի։
Արտաքին հղումներ
Կատեգորիա:ԱՄՆ-ի համալսարաններ Կատեգորիա:1891 հիմնադրումներ Վաշինգտոն նահանգում
Սպուտնիկ (հրթիռ)
Սպուտնիկ (ԳՀՀՎ ինդեքս — 8К71ПС ), կրող հրթիռ, որոնցով Երկրի ուղեծիր են դուրս բերվել առաջին արհեստական արբանյակները։ Հրթիռի հիմքում է ընկած 8К71 (Ռ-7) միջմայրցամաքային հրթիռը։ Սպուտնիկ-1 տեսակի (8К71ПС) հրթիռներով կատարվել է ընդամենը երկու արձակում, երկուսն էլ հաջող, արդյունքում Երկրի ուղեծիր են դուրս բերվել ՊՍ-1 և ՊՍ-2 արբանյակները։ «Սպուտնիկ» անվանումը (8К71ПС նշանակման հետ մեկտեղ) հրթիռին է տրվել օգտակար բեռի ուղեխիր դուրս բերման փաստի հաստատումից հետո։
Կրող հրթիռի առաջին աստիճանը կազմված է չորս միանման բլոկերից, որոնք միացված են հրթիռին զուգահեռ սխեմայով երկրորդ աստիճանի շուրջ։ Առաջին և երկրորդ աստիճանի շարժիչների գործորկումը տեղի է ունենում միաժամանակ, Երկրի մակերևույթին։ Հրթիռի մարտական տարբերակի գլխամասային մասից հանել էին մարտագլխիկը, կառավարման համակարգը, և դրա փոխարեն տեղադրվել է թեթև կոնաձև հատվածով, որում էլ տեղադրվել էին թռիչքի կառավարման սարքավորումները։
Սպուտնիկ-3
«Սպուտնիկ-3» (8А91) կրող հրթիռը 8К71 հրթիռի կատարելագործված տարբերակն էր, որը թույլ տվեց ուղեծիր դուրս բերել արդեն ~ 1300 կգ զանգվածով արբանյակ (երրորդ արբանյակի քաշը կազմում էր 1327 կգ)։ Հրթիռի վրա տեղադրվել էին հզորացված շարժիչներ, ինչպես նաև հրթիռից հեռացվել էր ռադիոկառավարման համակարգը, սարքավորումների հատվածը թեթևացվել էր, ինչպես նաև փոփոխվել էր գլխամասային մասը։
Կատարվել է հրթիռի երկու արձակում ։ Առաջին արձակման ժամանակ առաջացան ավտոտատանումներ, և թռիչքի 102-րդ վայրկյանին հրթիռը ոչնչացավ։ Երկրորդ արձակումը հաջող անցավ 1958 թվականի մայիսի 15-ին, դուրս բերելով տիեզերք Դ-1 արբանյակը ։
Ժառանգություն
«Սպուտնիկ» կրող հրթիռով են տիեզերք դուրս բերվել երեք առաջին արբանյակները։ Դրանից հետո հրթիռի նախագիծը կիրառվել է որպես հիմք մի շարք խորհրդային հրթիռների համար։ Հրթիռների ընտանիքը ստացավ «Ռ-7 հրթիռների ընտանիք» անվանումը։
Տես նաև
Կատեգորիա:ԽՍՀՄ կրող հրթիռներ Կատեգորիա:Բալիստիկ հրթիռ
Էստրեբե
Էստրեբե (Estrebay), համայնք Ֆրանսիայի Շամպայն-Արդեն մարզի Արդեններ գավառում ։
Բնակչությունը 2008 թվականի դրությամբ կազմում է 80 մարդ, բնակչության խտությունը` 8.54 մարդ/կմ²։ Բնակավայրը զբաղեցնում է 9.37 կմ² տարածք։
Աշխարհագրություն
Գտնվում է Փարիզ քաղաքից 185 կմ հյուսիս-արևելք, Շալոն ան Շամպայն քաղաքից 100 կմ հյուսիս, Շառլվիլ Մեզիեր քաղաքից 27 կմ արևմուտք։
Բնակչություն
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 39 աշխատունակ (15-64 տարեկան) բնակիչ, որոնցից ակտիվ էին 30-ը, իսկ ոչ ակտիվները` 9։ Ակտիվության ցուցանիշը կազմում է 76,9 %։ 30 աշխատունակ մարդկանցից աշխատել է 28 անձ (14 տղամարդ և 14 կին)։ Գործազուրկ են եղել 2 անձ (1 տղամարդ և 1 կին)։ 9 անաշխատունակներից 2-ը եղել են աշակերտներ կամ ուսանողներ, 5-ը` թոշակառուներ, իսկ 2-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր
Պոնիրիի շրջան (Կուրսկի մարզ)
Պոնիրիի շրջան (Поныровский район), մունիցիպալ շրջան Ռուսաստանի Դաշնության Կուրսկի մարզում։
Աշխարհագրություն
Շրջանի տարածքի մակերեսը կազմում է 690 կմ²։
Բնակչություն
2010 թվականի մարդահամարի արդյունքներով շրջանում բնակվում էր 11647 մարդ։ Բնակչության խտությունը կազմում էր 16,88 մարդ/կմ²։
Արտաքին հղումներ
Կատեգորիա:Կուրսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Ինկոգնիտո (ֆիլմ)
Ինկոգնիտո (Incognito), 1997 թվականին նկարահանված ամերիկյան քրեական թրիլլեր, որի ռեժիսորը Ջոն Բադհամն է, գլխավոր դերերում խաղում են Յասոն Պատրիկն ու Իրենե Յակոբը։ Սցենարի հեղինակը Ջորդան Կաթզն է։ Ֆիլմը պատմում է արվեստի տաղանդավոր կեղծարարի մասին, ով կեղծում է Ռեմբրանդի նկարները` չնայած մահամերձ հոր` իր սեփական նկարներն անելու հորդորին։ Ֆիլմն արժեքավոր է ժամանակագրության համար, որով ներկայացվում են կեղծարարության մեջ ներառված հատուկ դետալները, այդ թվում` կտավի տարիքը, ճշգրիտ ներկերը և այլ խաբեբայություններ ։
Սյուժե
Նյույորքցի տաղանդավոր նկարիչ Հարրի Դոնովանը հայտնի նկարիչների նկարները կեղծելու վարպետ է, սակայն պայքարում է իր` լիարժեք նկարիչ դառնալու համար։ Մինչև այս պահը նա խուսափել է բացահայտվելուց` կեղծելով երրորդ և չորրորդ կարգի վարպետների աշխատանքներ, սակայն ամեն ինչ փոխվելու եզրին է։ Հուսահատվելով իր նկարների ցուցահանդեսի չեղարկմամբ` Հարրին ընդունում է Ռեմբրանդի` վաղուց կորած գործը կեղծելու առաջարկը` 550.000 դոլարի դիմաց։ Առաջարկը նա ստանում է արվեստի երեք գործակալներից` Ալիսթաիր Դավիեսից (Թոմաս Լոքիեր), Իան Հիլից և Ագաչիից։ Նկարչի հայրը դեմ է այս գործարքին, քանի որ ուզում է, որ որդին հրաժարվի կեղծարարությունից և սկսի պատկերել իր սեփական աշխատանքը։
Չնայած հոր ցանկությանը` Հարրին ստանձնում է աշխատանքը և ճամփորդում է Ամստերդամ` Ռեմբրանդին ուսումնասիրելու։ Նա որոշում է կեղծել վարպետի կույր հոր` երբեք չգտնված դիմանկարը, որը ենթադրաբար կորել է Իսպանիայի ափերում, 350 տարի առաջ։ Հարրրին շարունակում է իր հետազոտությունները Փարիզում, որտեղ նա հանդիպում է Ռեմբրանդի գիտակ, հմայիչ պրոֆեսոր Մարիեկե վան դեն Բրոեկին, որը նրան ասում է, թե ինքն ուղղակի ուսանողուհի է։ Հարրին չգիտի, որ իր ուսումնասիրության առարկա հիմնական գրքերից մեկի հեղինակը Մարիեկեն է։ Առանց աղջկա իմանալու, սակայն նրա օգնությամբ Հարրին հայտնվում է Ռեմբրանդի աշխատաքներից մեկի` Լուվրում կատարվող վերականգնողական աշխատանքներին, որտեղ նա ձեռք է բերում նկարչի օգտագործած ներկերի փոշին։ Շուտով Հարրիի ու Մաիեկեի միջև սիրավեպ է սկսվում։
Հարրին վերադառնում է Ամստերդամ, որտեղ նկարում է «Ռեմբրանդը» ձեղնահարկի ստուդիայում` օգտագործելով այդ ժամանակաշրջանի նյութերն ու հոր լուսանկարը` որպես մոդել։ Այնուհետև նա ճամփորդում է դեպի Իսպանիա, որտեղ երեք պատվիրատուներին ցույց է տալիս իր կեղծած գլուծգործոցը։ Հետո նրանք գտնում են տեղացի մի ֆերմեր, որին վճարում են` կտավն իբր թե նրա տանը գտնելու համար։ Պատվիրատուները երկու փորձագետ են հրավիրում` նկարն ուսումնասիրելու համար, և նրանք «հաստատում են», որ այն պատկանում է Ռեմբրանդին։ Նրանք վերադառնում են Լոնդոն իրենց նկարով` այն վերջնական հաստատման ներկայացնելու համար։ Ի զարմանս Հարրիի` փորձագետների խմբի մեջ է նաև Մարիեկեն։ Մի քանի փորձագետ համաձայնում են, որ գործը Ռեմբրանդինն է, սակայն Մարիեկեն չի հաստատում։ Հարրին, իմանալով, որ պատվիրատուներն աշխատանքը պատրաստվում են վաճառել աճուրդում, փորձում է հետ վերցնել կտավը, սակայն Դավիեսը նրան սպառնում է զենքով։ Հարրին կարողանում է խուսափել կրակից և փախչել` տանելով կտավը, իսկ Դավիեսը կրակում և սպանում է Ագաչիին` Հարրիին մեղադրելով սպանության և կտավի գողության համար։
Ձերբակալությունից խուսափելով` Հարրին գտնում է Մարիեկեին, ամրացնում է նրան իր ձեռնաշղթային, և նրանք միասին հեռանում են ճեպընթացով։ Ստիպված լինելով խուսափել ոստիկանությունից և փախչելով գնացքից` նրանք արկածներ են ունենում անգլիական գյուղական տարբեր վայրերում, մինչև որ Հարրին վերջնականապես ձերբակալվում է` փորձելով ոչնչացնել իր կեղծած կտավը։
Ազատ արձակվելուց հետո Հարրին իմանում է, որ Հիլը պատրաստվում է աճուրդով վաճառել նկարը և ստանալ ֆինանսական ողջ հասույթը։ Հարրին նամակ է գրում իսպանացի ֆերմերին` տեղեկացնելով, որ նրան խաբել են։ Իսպանական օրենքը թույլ է տալիս կառավարությանն առաջինը գնել իսպանական հողում հայտնաբերված գանձը։ Կտավը հասնում է Պրադո թանգարան։ Ֆերմերն իր ստացած բավականին մեծ գումարի կեսը փոխանցում է Հարրիին։ Հարրին հետ է գնում Փարիզ` Մարիեկեին հանդիպելու։ Նա աղջկան նվիրում է նրա դիմանկարը, որն ինքն է նկարել` իր սեփական ոճով։ Նկարն առաջին անգամ իր անունով ստորագրելուց հետո զույգը համբուրվում է Սենի ռոմանտիկ ափերին։
Արտադրություն
Ֆիլմը նկարահանվել է Փարիզում, Լոնդոնում և Ամստերդամում։ Ամերիկացի նկարիչ Ջեյմս Ջեմիլը նկարել է Ռեմբրանդի նկարի կրկնօրինակը ֆիլմի համար ։
Ընդունելություն
Rotten Tomatoes ագրեգատոր կայքը ֆիլմը գնահատում է 33% վարկանիշով` ըստ տրված ինը գրախոսության։ Ֆիլմի միջին գնահատականը 10-ից 5.1 է ։
Արտաքին հղումներ
Կատեգորիա:1997 ֆիլմեր Կատեգորիա:Նյու Յորքում նկարահանված ֆիլմեր Կատեգորիա:Warner Bros. ֆիլմեր Կատեգորիա:Լոնդոնում նկարահանված ֆիլմեր Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Ամերիկյան ռոմանտիկ ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան քրեական ֆիլմեր Կատեգորիա:Անգլերեն ֆիլմեր Կատեգորիա:Pinewood Studios-ում նկարահանված ֆիլմեր Կատեգորիա:Ամերիկյան ֆիլմեր Կատեգորիա:Ամերիկյան քրեական թրիլեր ֆիլմեր
Թոմաս Առնոլդ
Թոմաս Առնոլդ, դոկտոր Թոմաս Առնոլդ, անգլիացի մանկավարժ և անտիկ ժամանակաշրջանի մասնագետ ու կրթական համակարգի բարեփոխիչ։ Պոետի հայրը՝ Մեդյու Առնոլդը, Օլդոս Հաքսլիի նախապապն է։
Փարիզի ավիացիայի և տիեզերագնացության թանգարան
Պատմություն
1919 թվականին Ալբեր Կակոն (Albert Caquot), ավիա–ծառայության տեխնիկական վարիչը (Chef du Service Technique Aéronautique), առաջարկել է պաշտպանության նախարարին (այդ ժամանակ «պատերազմի նախարար», Ministre de la Guerre) ստեղծել ավիացիոն թանգարան։ Համաձայնություն ստանալով՝ նա հավաքում է առաջին նմուշները նոր թանգարանի համար, որը բացվում է նույն տարում Իսսի–լե–Մուլինոյում (Issy-les-Moulineaux) Conservatoire de l’Aéronautique անվամբ։
Թոմաս Առնոլդ
Նրա ժառանգությունն ներառում է մի քանի հատոր բարոյախրատական քարոզչություն և «Հռոմի պատմությունը» (1838-1843)։
Փարիզի ավիացիայի և տիեզերագնացության թանգարան
Պատմություն
1921 թվականին թանգարանը տեղափոխել են Շալե–Մեդոն (Chalais-Meudon)՝ վերանվանելով Musée de l’Air։
Թոմաս Առնոլդ
Համարվում է այժմյան նշանակությամբ սպորտ բառի «հայրը» ։
Փարիզի ավիացիայի և տիեզերագնացության թանգարան
Պատմություն
1974 թվականին Փարիզում բացվում է նոր՝ Շառլ դե Գոլի օդանավակայանը։ Հաջորդ տարում Ավիացիայի և Տիեզերագնացության թանգարանը զբաղեցրել է Լե Բուրժե նախկին օդանավակայանի տարածքը։ Ստանալով նոր տարածք՝ թանգարանը ակտիվորեն ընդլայնում է իր հավաքածուն՝ բացելով նոր սրահներ։
Թոմաս Առնոլդ
Կենսագրություն
Թոմաս Առնոլդը ծնվել է 1795 թվականի հունիսի 13-ին Մեծ Բրիտանիայի Քաուս քաղաքում։ Սովորել է վինչեսթերյան դպրոցում։
Փարիզի ավիացիայի և տիեզերագնացության թանգարան
Մշտական հավաքածու
Թանգարանի համաքածուն ներառում է մոտավորապես շուրջ 20 հազար ցուցադրանմուշ, այդ թվում՝ ավելի քան 180 ինքնաթիռներ, որոնք արտացոլում են ավիացիայի ամբողջական պատմությունը։
Հավաքածուն բաժանված է հետևյալ ժամանակագրական և թեմատիկ կատեգորիաների՝
Թոմաս Առնոլդ
Կենսագրություն
1819 թվականից ապրել է Լելգեմում, որտեղ սկսել է փիլիսոփա Ֆուկիդիդի բառարանի կազմումը, որը 1830-1835 թվականներին 3 հատորով հրատարակեց Օքսֆորդում։
Փարիզի ավիացիայի և տիեզերագնացության թանգարան
1500—1900
Ավիացիայի և տիեզերագնացության թանգարանի ամենավաղ ստեղծված բաժինը Ժամանակագրականն է։ Պարունակում է այնպիսի իրերի հավաքածու, որոնք պատմում են մարդու թռիչքի, նրա թռչելու երազանքների, ինչպես նաև առաջին սարքավորոււմների մասին, որոնցով մարդը օդ է բարձրացել։
Թոմաս Առնոլդ
Դպրոցի տնօրեն
1827 թվականի ավարտին Թոմասը դառնում է Ռեգբի քաղաքի Ռեգբի փակ դպրոցի տնօրենը։ Այդ ժամանակ դպրոցն ապրում էր բարդ ժամանակներ, երբ աշակերտները հիմնականում սովորում էին լատիներեն և հունարեն։ 1828 թվականին նա ձեռնադրվեց բողոքականների քահանա։
Նա ներմուծեց պատմության, երկրաչափության, ֆրանսերենի և գերմաներենի դասընթացներ։ Ջանում էր երեխաներին սովորեցնելու ինքնուրույն դատողություններ անել և քննադատել, բարոյականության մակարդակը բարձրացնել։
Փարիզի ավիացիայի և տիեզերագնացության թանգարան
1500—1900
Շուրջ մեկ դար թռիչքային սարքավորումներն ավելի թեթև էին քան օդը, մոնգոլֆիերները փոխարինեցին շարլերներին, որոնք իրենցից ներկայացնում էին օդապարիկներ՝ լցված գազով։ Դրանք ևս ավելի թեթև էին քան օդը։ Ապա հայտնվեցին առաջին դիրիժաբլերը։
Թոմաս Առնոլդ
Դպրոցի տնօրեն
Թոմասն առանձնահատուկ աջակցություն էր ցուցաբերում Մեծ Բրիտանիայի դպրոցական համակարգի բարեփոխմանը։ Ռեգբիական դպրոցի մոդելն օրինակ և խթան դարձավ նմանատիպ դպրոցների համար։
Փարիզի ավիացիայի և տիեզերագնացության թանգարան
1500—1900
Միայն 1890 թվականին Կլեման Ադերին հաջողվեց կառուցել օդից ծանր ինքնաթիռ։ Իր սարքով նա թռչեց 50 մետր, բարձրանալով՝ 15 սանտիմետր վեր։ Այս սարքը չի պահպանվել, իսկ Փարիզի ավիացիայի թանգարանու պահպանվածներից ամենահինը Massia-Biot սավառնակն է, որը թվագրվում է 1879 թվականին։
Թոմաս Առնոլդ
Դպրոցի տնօրեն
Առնոլդն աջակցում էր արհեստագործական և կրթական միությունների հիմնմանը։
Փարիզի ավիացիայի և տիեզերագնացության թանգարան
Տիեզերք
Ցուցանմուշների թվում են՝
Գործնական տեղեկություններ
Թանգարանը բաց է ամեն օր, բացի երկուշաբթիից։ Հանգստյան օրերն են հունվարի 1 և դեկտեմբերի 25
Թոմաս Առնոլդ
Տեղափոխություն Օքսֆորդ և վախճան
1841 թվականի դեկտեմբերին նա հրավիրվեց Օքսֆորդ, որտեղ հաջողությամբ դասախոսություններ կարդաց։
Փարիզի ավիացիայի և տիեզերագնացության թանգարան
Գործնական տեղեկություններ
Աշխատանքային ժամեր՝
Թոմաս Առնոլդ
Տեղափոխություն Օքսֆորդ և վախճան
Առնոլդի հանկարծակի մահը վրա հասավ 1842 թվականի հունիսի 12-ին Ռագբի քաղաքում։ Նա այդպես էլ չկարողացավ ավարտել «Հռոմի պատմությունը» քառահատոր աշխատությունը։
Փարիզի ավիացիայի և տիեզերագնացության թանգարան
Գործնական տեղեկություններ
Մշտական ցուցադրության այցելությունն անվճար է։ Ավտոկայանատեղին վճարովի է։
Թոմաս Առնոլդ
Աշխատություններ
«Հռոմի պատմությունը»
Փարիզի ավիացիայի և տիեզերագնացության թանգարան
Գործնական տեղեկություններ
Թանգարանի տարածքում բացվել է պլանետարիում։
Թոմաս Առնոլդ
Գրականություն
Կատեգորիա:Անգլիացի մանկավարժներ Կատեգորիա:Անգլիացի պատմաբաններ Կատեգորիա:Օքսֆորդի համալսարանի շրջանավարտներ Կատեգորիա:Անգլիացի գիտնականներ Կատեգորիա:Անգլիացի գրողներ
Փարիզի ավիացիայի և տիեզերագնացության թանգարան
Գործնական տեղեկություններ
Թանգարանում պարբերաբար կազմակերպվում են ցուցահանդեսներ, որի մուտքի համար առանձին է վճարվում։ Առաջին համաշխարհային պատերազմի 100–ամյակին բացվել է ժամանակավոր ցուցադրություն՝ «Վերդեն։ Օդային ճակատամարտ» ։
Արտաքին հղումներ
Կատեգորիա:Ֆրանսիայի թանգարաններ Կատեգորիա:1919 հիմնադրված թանգարաններ
Բուրգասյան ծովածոց
Բուրգասյան ծովածոց (Бургаски залив), Բուլղարիայի սևծովյան խոշորագույն ծովածոցերից մեկը։ Նրա հյուսիսային կետը՝ Պոմորիեի նավակայանն է, իսկ հարավայինը՝ Ակին հրվանդանը։
Նկարագրություն
Առավելագույն լայնությունը կազմում է 41 կմ, առավելագույն խորությունը` 25 մետր ։ Աղիությունը 17 ‰ է, ավազը՝ մագնետիտային։ Ծովածոցից արևմուտք առանձնանում է ծովալճակային տիպի լիմանների խումբը, որը հայտնի է ընդհանրական՝ Բուրգասյան լճեր անվանումով, որոնց թվում են Բուրգասը, Մանդրան, Աթանասովոն և Պոմորիսկոյեն։ Ծովածոցի հարավային մասում են գտնվում բուլղարական հայտնի կղզիներ Սուրբ Իվանի, Սուրբ Պյետրի, Սուրբ Անաստասիայի (հնում Բոլշևիկ) և Սուրբ Թովմասի կզղիները։
Ափամերձ ենթակառուցվածքներ
Ծովածոցում է գտնվում բուլղարական ամենահայտնի քաղաքներից մեկը՝ Բուրգասը։ Նաև ափին է գտնվում Պոմորիե, Սոզոպոլ, Նեսեբր քաղաքները։ Բուրգասյան ծովածոցը հանդիսանում է Սև ծովի ամենաարևմտյան կետը։
Արտաքին հղումներ
Կատեգորիա:Բուլղարիայի աշխարհագրություն Կատեգորիա:Բուրգասի մարզ
Իրատի (գետ)
Իրատի (Irati, Iratiko erreka), գետ, Արագոնի ձախ վտակը ։ Գտնվում է Իսպանիայի հյուսիսում, Նավառա ինքնավար համայնքում, Գետի վրա կառուցվել են մի քանի ջրամբարներ, որոնցից ամենամեծը Իտոիսն է ։
Աշխարհագրություն
Իրատին սկիզբ է առնում համանուն անտառում, երկու գետերի՝ Ուրբելցայի  Ուրչուրիայի միաձուլումից։ Ապա գետը բարձրանում է Իրաբիյա ջրամբարի միջով, որը կառուցվել է 1922 թվականին, և հոսում է Աունյամենդի շրջանով, Վալե դե Աեսկոա և Օրոս Բետելու հովիտներով։ Ապա նրան են միանում Ուրոբի և Էրրո վտակները և Իրատին լցվում է Իտոիս ջրամբար։ Միանալով Սալարաս և Արետու վտակներին գետն անցնում է Ֆոս դե Լումբեր կիրճի միջով և թափվում Արագոն Սանգուեսա քաղաքի մոտ։
Իրատիի երկարությունը 83,8 կմ է, ջրհավաք ավազանի տարածքը, 522.28 կմ քառ․ : Ուրբելցիի սկզբնաղբյուրից Իրատիի երկարությունը 88 կիլոմետր է։ Ծովի մակարդակից առավելագույն բարձրությունը 2021 մ է, իսկ նվազագույնը` 395 մ ։
Նկարագրություն
Արգա և Իրատի գետերը համարվում են Նավառայի ամենամեծ գետերը։ Իրատիի ջրերի լավ վիճակը, ինչպես նաև հարուստ բուսականությունը, դարձնում են հարուստ ձկնորսատեղ, որը գտնվում է տեղական նշանակության տարածքների պահպանման կանոնների հայտարարագրման մեջ ։ Հանրահայտ գրող Էռնեստ Հեմինգուեյը սիրում էր հանգստանալ և ձկնորսությամբ զվաղվել Իրատիի ափերին, այդ մասին նաև նկարագրել է իր Ֆիեստա վեպում :
Իրատին ակտիվորեն շահագործվել է (և շահագործվում է) հիդրոէլեկտրակայաններում, հատկապես 1911 թվականին «Irati S. A.» ընկերության բացումից հետո։ Ընկերության անունով է կոչվել նաև Պամպլոնա-Սանգուեսա երկաթագիծը, որն անցնում է Լանգի կիրճով (թունելներն այժմ լքված են և զբոսաշրջային երթուղիներ են ) (ճանապարհը օգտագործվել է Իրատիի սղոցարանը Լեոնիդա քաղաքում և ուևորափոխադրումներով կապելու համար) ։ Բացի այդ, գետը դեռևս օգտագործվում է բազմաթիվ ձեռնարկությունների՝ հանքաքարերի, դարբնոցների, անտառահատման, թղթի գործարանների կողմից ։
Արտաքին հղումներ
Կատեգորիա:Իսպանիայի գետեր
Հրաշքներով լի աշխարհ (ֆիլմ)
«Հրաշքներով լի աշխարհ» (Wonderstruck), ամերիկացի ռեժիսոր Թոդ Հեյսնի դրաման՝ նկարահանված 2017 թվականին։ Ֆիլմի սյուժեի հիմքում ընկած է Բրայան Սելզնիկի համանուն վեպը։
Սյուժե
Պատմությունը երիտասարդ երեխաներ Բենի և Ռոուզի մասին է, որոնք ապրում են տարբեր դարաշրջաններում և չեն կարող հաշտվել շրջապատող աշխարհի հետ։ Բենը երազում է գտնել իր հորը։ Ռոուզի մտքերը զբաղեցնում է խորհրդավոր դերասանուհին։
Տեսուչը (ֆիլմ)
Տեսուչը, 1994 թվականին «Հայֆիլմ» կինոստուդիայի կողմից նկարահանված հայկական ֆիլմ։
Սյուժե
Հերոսը՝ գավառացի ավտոտեսուչն ու տեղացի վարորդների սարսափը, ինքն է դառնում նորաթուխ հարուստների կամայականության զոհը ։
Դերերում
Լ. Մանյան, Ա. Բաղդասարյան, Ա. Փայտյան
Ծանոթագրություններ
Կատեգորիա:1994 ֆիլմեր Կատեգորիա:Հայկական ֆիլմեր Կատեգորիա:«Հայֆիլմ» ստուդիայի ֆիլմեր
Պրիստենի շրջան (Կուրսկի մարզ)
Պրիստենի շրջան (Пристенский район), մունիցիպալ շրջան Ռուսաստանի Դաշնության Կուրսկի մարզում։
Ստեղծվել է 1965 թվականին։ Վարչական կենտրոնը՝ Պրիստեն ։
Աշխարհագրություն
Շրջանի տարածքի մակերեսը կազմում է 1010 կմ²։
Բնակչություն
2010 թվականի մարդահամարի արդյունքներով շրջանում բնակվում էր 17933 մարդ։ Բնակչության խտությունը կազմում էր 17,76 մարդ/կմ²։
Արտաքին հղումներ
Կատեգորիա:Կուրսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Տեսս Գերիթսեն
Տեսս Գերիթսեն  (Tess Gerritsen, ), չինական ծագմամբ ամերիկացի գրող-արձակագիր ։ Գրել է բեսթսելլերների շարք բժշկական և ռոմանտիկ թրիլերի ժանրում։
Կենսագրություն
Տեսս Գերիթսենը ծնվել և մեծացել է Սան Դիեգո քաղաքում՝ չինական ռեստորանի սեփականատիրոջ ընտանիքում։ Նրա մորական պապը ժամանակին եղել է չինացի հայտնի պոետ։ Պատանեկության տարիներին ապագա գրողը հետաքրքրվում էր բնական գիտություններով, հատկապես կենսաբանությամբ։
1975 թվականին ավարտել է Սթենֆորդի համալսարանը՝ ստանալով մարդաբանի բակալավրի աստիճան, իսկ 1979 թվականին ավարտել է Սան Ֆրանցիսկոյի Կալիֆոռնիայի համալսարանը և ստացել բժշկի դիպլոմ ։ Որպես բժիշկ-թերապևտ՝ Տեսսը օրդինատուրան անցել է Հոնոլուլուում (Հավայի), որտեղ իր բժիշկ ամուսնու հետ միասին սկսել է անհատական բժշկական պրակտիկան։ Պրակտիկայի ընթացքում՝ ազատ ժամերին, Գերիթսենը սիրում էր զբաղվել ընթերցանությամբ (հիմնականում՝ ռոմանտիկ նովելներ) ։
Ֆիզարձակուրդում գտնվելու ընթացքում Գերիթսենը գրել է «On Choosing the Right Crack Seed» պատմվածքը, որը «Հոնոլուլու» ամսագրի («Honolulu Magazine») կողմից անցկացված ֆանտաստիկ ժանրի գրականության մրցույթում զբաղեցրել է առաջին տեղը ։
Գործունեություն
Իր առաջին վեպերի համար Տեսսն ընտրել է ռոմանտիկ թրիլերի ժանրը։ Երկու չհրատարակված «փորձնական» աշխատանքներից հետո «Harlequin Intrigue» հրատարակչությունը 1986 թվականին ձեռք բերեց նրա «Call After Midnight» վեպը և մեկ տարի անց հրատարակեց ։ Դրան հաջորդեց ևս ութ ռոմանտիկ թրիլեր, որոնք թողարկվեցին ոչ միայն «Harlequin Intrigue», այլև «Harper Paperbacks» հրատարակչությունում ։
1996 թվականին Գերիթսենը հրատարակեց իր առաջին վեպը բժշկական թրիլեր ժանրում՝ «Harvest» վերնագրով, որի սյուժեն գրելիս հեղինակը ներշնչվել էր սպանությունների բաժնի պաշտոնաթող խուզարկուի հետ զրույցից, ով վերջերս այցելել էր Ռուսաստան։ «Harvest» վեպը դարձավ Գերիթսենի առաջին վեպը, որը հրատարակվեց կոշտ կազմով և «Նյու Յորք Թայմս» ամսագրի՝ բեսթսելլերների ցանկում զբաղեցրեց տասներեքերորդ տեղը ։ Վեպը գրողին բերեց ոչ միայն մեծ հաջողություն, այլև դարձավ գործընկերների կողմից սուր քննադատությունների պատճառ։ Մասնավորապես, բժիշկ-փոխպատվաստագետների ասոցիացիայի բժիշկներից մեկը պահանջում էր ոչ միայն փոփոխություններ անել տեքստում, այլև դիմեց «Paramount Pictures» կինոընկերությանը, որն արդեն ձեռք էր բերել ֆիլմը էկրանավորելու իրավունք, չնկարահանել ֆիլմ այդ վեպի մոտիվներով։
«Harvest» վեպին անմիջապես հաջորդեց ևս երեք բժշկական թրիլեր՝ «Life Support» (1997), «Bloodstream» (1998) , «Gravity» (1999) , որոնք նույնպես ձեռք բերեցին բեսթսելլերի կարգավիճակ։
Վերջին կայարան
Վերջին կայարան, 1994 թվականին «Հայֆիլմ» կինոստուդիայի կողմից նկարահանված հայկական ֆիլմ։
Տեսս Գերիթսեն
Գործունեություն
Բացի վեպեր գրելուց, Տեսս Գերիթսենն աշխատել է նաև իր գրքի հիման վրա նկարահանված «Rizzoli & Isles» հեռուստասերիալի սցենարների վրա։ Հեռուսատասերիալի առաջին եթերաշրջանը մեկնարկել է 2010 թվականի հուլիսի 12-ին «TNT» (ԱՄՆ) հեռուստաալիքով։
Վերջին կայարան
Սյուժե
Ֆիլմի հերոսները՝ այր ու կին, սփյուռքահայ դերասաններ են, որոնք փորձում են հայրենի եզերքներից հեռու ստեղծել իրենց հոգևոր հայրենիքը ։
Դերերում
Նորա Արմանի, Ժ. Փափազյան, Արմեն Ջիգարխանյան
Տեսս Գերիթսեն
Արտաքին հղումներ
Կատեգորիա:21-րդ դարի ամերիկացի կին գրողներ Կատեգորիա:Սթենֆորդի համալսարանի շրջանավարտներ Կատեգորիա:20-րդ դարի ամերիկացի կին գրողներ Կատեգորիա:20-րդ դարի կին գրողներ Կատեգորիա:20-րդ դարի ամերիկացի վիպասաններ Կատեգորիա:21-րդ դարի ամերիկացի վիպասաններ Կատեգորիա:Ամերիկացի կին վիպասաններ Կատեգորիա:Ամերիկացի արձակագիրներ Կատեգորիա:Ամերիկացի բժիշկներ
Վերջին կայարան
Ծանոթագրություններ
Կատեգորիա:1994 ֆիլմեր Կատեգորիա:Հայկական ֆիլմեր Կատեգորիա:Հարություն Խաչատրյանի ֆիլմեր Կատեգորիա:«Հայֆիլմ» ստուդիայի ֆիլմեր
Էտալ (Արդենների գավառ)
Էտալ (Étalle), համայնք Ֆրանսիայի Շամպայն-Արդեն մարզի Արդեններ գավառում ։
Աշխարհագրություն
Գտնվում է Փարիզ քաղաքից 185 կմ հյուսիս-արևելք, Շալոն ան Շամպայն քաղաքից 100 կմ հյուսիս, Շառլվիլ Մեզիեր քաղաքից 27 կմ արևմուտք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Ծանոթագրություններ
Կատեգորիա:Ֆրանսիայի բնակավայրեր
Ցնորք (ֆիլմ)
Ցնորք, 1994 թվականին «Հայֆիլմ» (Հայաստանի ազգային ֆիլմադարանի և «Դերդերյան Փիկչերս»-ի մասնակցությամբ) նկարահանված հայկական ֆիլմ՝ ըստ Ս. Օհանջանյանի «Աղջիկը լոգարանում» պատմվածքի։
Սյուժե
Գլխավոր հերոսը երազի և իրականության վտանգավոր սահմանագծին հավասարակշռությունը պահպանելու ջանքեր է գործադրում ։
Դերերում
Ա. Մանուկյան, Մ. Սինանյան, Լ. Սարգսյան
Ծանոթագրություններ
Կատեգորիա:1994 ֆիլմեր Կատեգորիա:Հայկական ֆիլմեր Կատեգորիա:«Հայֆիլմ» ստուդիայի ֆիլմեր
Սոլնցևոյի շրջան (Կուրսկի մարզ)
Սոլնցևոյի շրջան (Солнцевский район), մունիցիպալ շրջան Ռուսաստանի Դաշնության Կուրսկի մարզում։
Ստեղծվել է 1928 թվականին։ Վարչական կենտրոնը՝ Սոլնցևո ։
Աշխարհագրություն
Շրջանի տարածքի մակերեսը կազմում է 1051,8 կմ²։
Բնակչություն
2010 թվականի մարդահամարի արդյունքներով շրջանում բնակվում էր 16528 մարդ։ Բնակչության խտությունը կազմում էր 15,71 մարդ/կմ²։
Արտաքին հղումներ
Կատեգորիա:Կուրսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Վրիժառուները: Վերջնախաղ
«Վրիժառուները։ Վերջնախաղ» (Avengers 4. Endgame), 2019 թվականին թողարկված ամերիկյան գեղարվեստական ֆիլմ, որի ռեժիսորներն են Էնթոնի և Ջո Ռուսոները։ Այն Marvel-ի կոմիքսների էկրանավորումն է սուպերհերոսների խմբի՝ Վրիժառուների մասին։ Հանդիսանում է 2012 թվականի «Վրիժառուները», 2015 թվականի «Վրիժառուներ։ Ալտրոնի դարաշրջանը» և 2018 թվականի Վրիժառուները։ Անվերջության պատերազմ ֆիլմերի շարունակությունը և Marvel-ի կինեմատոգրաֆիական տիեզերքի թվով 22-րդ ֆիլմը։
Նախագծի մասին հայտարարություն է արվել 2014 թվականի հոկտեմբերին՝ այն ներկայացնելով «Վրիժառուները։ Անվերջության պատերազմ՝ մաս 2» անվանումով։ Ռուսո եղբայրներն 2015 թվականի ապրիլին ստանձնել են ռեժիսորի պարտականությունները, մայիսին Մարկուսը և Մաքֆիլին ստորագրել են համաձայնագիր՝ սցենարը գրելու վերաբերյալ։ 2016 թվականի հուլիսին Marvel ստուդիան հանել է ֆիլմի վերնագիրը՝ այն ուղղակի կոչելով «անանուն»։ Նկարահանումներն անցկացվել են 2017 թվականի օգոստոսից մինչև 2018 թվականի հունվարը Pinewood Atlanta Studios-ում, իսկ 2018 թվականի հուլիսին նկարահանումներ կանցկացվեն Էդինբուրգում և Գլազգոյում։ Avengers Endgame
Սյուժե
Վրիժառուներն ու Գալակտիկայի պահապաններն սկսում են Թանոսի հետ պատերազմի վերջին փուլը, որը տիրում է ամենակարող Անվերջության ձեռնոցին։ Սպասվում է վերջին մարտը հերոսների ուժերի ու Խելագար Տիտանի միջև, որը վերջնականապես կորոշի ոչ միայն Երկրի, այլև ամբողջ Տիեզերքի հետագա ճակատագիրը։
Դերասանական կազմ
= Արտադրություն = 2014 թվականի հոկտեմբերին Marvel-ը հայտարարել է, որ պատրաստվում է ստեղծել «Ալտրոնի դարաշրջան» ֆիլմի երկու սերիա պարունակող սիքվելը՝ «Վրիժառուներ. Անվերջության պատերազմ՝ Մաս 1» ֆիլմ, որը էկրաններին է հայտնվել 2018 թվականի մայիսի 3-ին, իսկ «Մաս 2»-ը՝ 2019 թվականի մայիսի 3-ին ։ 2015 թվականի ապրիլին Marvel-ը հայտարարել է, որ Ռուսո եղբայրները կզբաղվեն «Անվերջության պատերազմ» ֆիլմի երկու մասերի ռեժիսուրայով, ընդ որում՝ երկու մասերն էլ կնկարահանվեն 2016 թվականին զուգահեռաբար ։ Ըստ պրոդյուսեր Քևին Ֆայգիի՝ ֆիլմի երկու մասերը տարբեր են, որոնցում կան բազմաթիվ ընդհանուր տարրեր, որոնք համարվում են նպատակահարմար, և որ այդ ֆիլմերում չի կարող լինել մեկ պատմություն՝ բաժանված երկու մասի ։ 2015 թվականի մայիսին Քրիստոֆեր Մարկուսն ու Սթիվեն Մաքֆիլին պայմանագիր են կնքել էկրանավորման երկու մասերի սցենարը գրելու վերաբերյալ ։ Հաջորդ տարվա մայիսին Ռուսո եղբայրներին հարցրել են, թե ինչպես են նրանք բաժանել ֆիլմը, և եղբայրները պատասխանել են, թե դա ոչ ճիշտ պատկերացում է, քանի որ երկու ֆիլմերը խիստ տարբերվում են միմյանցից։ Ջո Ռուսոն հայտարարել է, էր Էնթոնիի հետ միասին իրենք պատրաստվում են փոխել ֆիլմերի վերնագրերը, սակայն հարմար ենթավերնագրեր դեռ չեն որոշել ։ 2016 թվականի հուլիսին Marvel-ը հանել է ֆիլմի վերնագիրը՝ այն պարզապես կոչելով «անանուն» ։ Ըստ Էնթոնի Ռուսոյի՝ ֆիլմի վերնագիրը չի հայտարարվի երկար ժամանակ , ընդ որում՝ Ֆայգին ասել է, որ ֆիլմի ենթավերնագիրը կբացահայտի մանրամասներ «Անվերջության պատերազմներ» կինոնկարի սյուժեից ։
Երաժշտություն
2016 թվականի հունիսին հայտնի դարձավ, որ Ալան Սիլվեստրին, որ գրել էր 2012 թվականի «Վրիժառուները» ֆիլմի երաժշտությունը, զբաղվում է «Վրիժառուները 4» ֆիլմի սաունդթրեքով ։
Վաճառք
«Վրիժառուներ 4» ֆիլմը կթողարկվի 2019 թվականի ապրիլի 26-ին Մեծ Բրիտանիայում, ԱՄՆ-ում՝ մայիսի 3-ին IMAX և 3D ֆորմատներում  ։
Մարքեթինգ
io9-ի լրագրող Գերման Լյուսեն կարծում է, որ Marvel-ը պետք է փոխի իր մարքեթինգային արշավը «Անվերջության պատերազմի» վերջին հատվածի պատճառով, որում շատ կերպարներ են զոհվում։ Նա հարցնում է, թե կհայտնվեն արդյոք կերպարները ազդագրերում և գովազդային հոլովակներում, և թե արդյոք դերասանները կմասնակցեն լրատվամիջոցների համար կազմակերպված միջոցառումներին, որոնք նվիրված կլինեն ֆիլմի թողարկմանը։ Հրատարակությունը կարծում է, որ Disney-ը և Marvel-ը կարող են կենտրոնացնել սյուժեն Վրիժառուների խմբի օրիգինալ անդամների վրա, որոնք ողջ են մնացել։ Ավելի արդյունավետ կլիներ ցույց տալ մահացած հերոսների վերադարձը, որը հանելուկ կդարձնի այն, թե ինչպես են նրանք վերադառնում։ «Դա ֆիլմը միայն հետաքրքիր կդարձնի, իսկ աստղերին էլ հնարավոր կլինի մասնակից դարձնել մարքեթինգին», — նշում է io9 հրատարակությունը ։
Ծանոթագրություններ
Կատեգորիա:2019 ֆիլմեր Կատեգորիա:Ամերիկյան ֆիլմեր Կատեգորիա:Ֆիլմեր սուպերհերոսների մասին Կատեգորիա:Ֆիլմեր, որոնց գործողությունները տեղի են ունենում Նյու Յորքում Կատեգորիա:IMAX ֆիլմեր Կատեգորիա:Ամերիկյան եռաչափ ֆիլմեր Կատեգորիա:Ատլանտայում նկարահանված ֆիլմեր Կատեգորիա:Անգլերեն ֆիլմեր Կատեգորիա:Ամերիկյան սիքվել ֆիլմեր Կատեգորիա:2010-ականների սիքվել ֆիլմեր Կատեգորիա:Ամերիկյան գիտաֆանտաստիկ էքշն ֆիլմեր Կատեգորիա:2010-ականների գիտաֆանտաստիկ էքշն ֆիլմեր Կատեգորիա:Marvel-ի կինեմատոգրաֆիական տիեզերքի ֆիլմեր Կատեգորիա:Հետապոկալիպտիկ ֆիլմեր Կատեգորիա:Ռուսո եղբայրների ֆիլմեր Կատեգորիա:Ամերիկյան մարտաֆիլմեր Կատեգորիա:Ամերիկյան գիտաֆանտաստիկ ֆիլմեր Կատեգորիա:Ֆիլմեր այլմոլորակայինների մասին Կատեգորիա:Ֆիլմեր, որոնց գործողությունները տեղի են ունենում 1940-ականներին Կատեգորիա:Marvel-ի կինեմատոգրաֆիական տիեզերք Կատեգորիա:Marvel-ի կոմիքսների էկրանավորումներ Կատեգորիա:Ֆիլմեր Սարդ-մարդու մասին Կատեգորիա:Դիսնեյյան ֆիլմեր Կատեգորիա:Ամերիկյան արկածային ֆիլմեր Կատեգորիա:Walt Disney Pictures ֆիլմեր Կատեգորիա:Կոմիքսների էկրանավորումներ Կատեգորիա:Ֆիլմեր ապոկալիպսիսի մասին Կատեգորիա:2010-ականների արկածային ֆիլմեր Կատեգորիա:Ամերիկյան ֆենտեզի ֆիլմեր Կատեգորիա:Ամերիկյան ֆենտեզի արկածային ֆիլմեր Կատեգորիա:Ֆիլմեր, որոնց գործողությունները տեղի են ունենում ԱՄՆ-ում Կատեգորիա:Ֆիլմեր, որոնց գործողությունները տեղի են ունենում Սան Ֆրանցիսկոյում Կատեգորիա:3D ֆիլմեր Կատեգորիա:2010-ականների ֆիլմեր սուպերհերոսների մասին
Շտալունպյոնենի մարտ
Շտալունպյոնենի ճակատամարտ  տեղի է ունեցել 1914 թվականին օգոստոսի 17-ին։ Այս մարտն Առաջին համաշխարհային պատերազմի Արևելյան ճակատի Արևելա-Պրուսական գործողության (1914 թվական) ընթացքում ռուսական բանակի առաջին մարտն էր ընդդեմ գերմանական բանակի։ Չնայած ռուսական ուժերը մոտ հինգ անգամ գերազանցում էին գերմանական ուժերին (ռուսական 84000-անոց զորքը կռվում էր 16000-անոց գերմանական զորքի դեմ) ռուսական բանակը պարտություն կրեց, սակայն շարունակեց հետագա առաջընթացը իսկ գերմանական զորքերը նահանջեցին Գումբիննեն։ Սա Առաջին համաշխարհային պատերազմի ընթացքում գերմանացիների առաջին հաղթանակն էր Արևելյան ճակատում։ Սակայն նահանջը սովորաբար դիտվում է որպես պարտություն և գերմանական բանակի նահանջը կարող է դիտվել որպես ռուսական բանակի հաղթանակ։
Նախապատմություն
Արևելյան Պրուսիա ներխուժելու համար ռուսական հրամանատարությունն առանձնացրեց երկու զորք՝ գեներալներ Ռեննենկամպֆի և Սամսոնովի գլխավորությամբ։ Առաջին զորքին հանձնարարված էր դուրս գալ օգոստոսի 14-ին, անցնել սահմանը օգոստոսի 17-ին, շրջանցել Մազուրյան լիճը հյուսիսային հատվածից և կտրել գերմանացիներին Քյոնիսբերգից։ Երկրորոդ զորքը պետք է դուրս գար օգոստոսի 16-ին, անցներ սահմանը օգոստոսի 19-ին, շրջանցեր լիճն արևմուտքից և թույլ չտար գերմանական զորքի նահանջը Վիսլայից։
Համաձայն գերմանական գլխավոր շտաբի Անտանտի դեմ պատերազմի ընդհանուր ռազմավարական ծրագրի գերմանական բանակի գլխավոր ուժերը՝ 102 դիվիզիա (7 զորք) պատերազմի սկզբում ուղղված էին Արևմտյան ճակատ՝ Ֆրանսիայի դեմ, իսկ Ռուսաստանի դեմ թողնելով ընդամենը մեկը՝ ութերորդ զորքը։ Այդ զորքի հրամանատարը գեներալ-գնդապետ Մաքսիմիլան ֆոն Պրիտվեցը որոշում է պաշտպանություն ծավալել Անգրապա գետի լայնությամբ (ծրագրավորվում էր գետի տարածքում պարտության մատնել Ռեննենկամպֆին իսկ հետո շարժվել դեպի հարավ Սամսոնովի դեմ։
Ռազմական գործողություններ
Սահմանի արևելյան հատվածի պաշտպանությունը հանձնարարված էր առաջին բանակային կորպուսի հրամանատար գեներալ-լեյտենանտ Գերման ֆոն Ֆրանսուայի։ Ֆրանսուան սկսեց գործել իր հայեցողությամբ առանց հաշվի առնելու Մաքսիմիլան ֆոն Պրիտվեցի հրամանները։ Օգոստոսի 17-ին առաջին բանակային կորպուսը գրոհեց Շտալունպյոնենում գտնվող ռուսական առաջին բանակի դիրքերի վրա։ Առանձին կորպուսների միջև թույլ կորդինացիայի պատճառով սահմանի հատումը տեղի ունեցավ տարբեր ժամանակներում։
Օգոստոսի 17-ի գիշերը Գերման ֆոն Ֆրանսուան հաղորդագրություն ստացավ Վիշտենցի մոտ ռուսական զորքերի կենտրոնացման վերաբերյալ։ Երկրորոդ հետևակային դիվիզային հրամանատար գեներալ ֆոն Ֆալկը զորքերը բերեց մարտական պատրաստվածության։ Գեներալ Պաշենի երկրորդ բրիգադը հարձկվեց երկաթուղուց հարավ իսկ գեներալ-մայոր ֆոն Տրոտաի առաջին բրիգադը հարձակվեց հյուսիսից։
Դոդեկը ռազմաճակատում (ֆիլմ, 1936)
«Դոդեկը ռազմաճակատում» (Dodek na froncie), լեհական արտադրության սև-սպիտակ գեղարվեստական կինոկատակերգություն, որի ռեժիսորն է Միխայիլ Վաշինսկին։ Ֆիլմը նկարահանվել է 1936 թվականին ։ ֆիլմի գործողությունները տեղի են ունենում Առաջին համաշխարհային պատերազմի տարիներին ։
Սյուժե
1916 թվական, Առաջին համաշխարհային պատերազմ։ Դոդեկ Վենձոնկան ավստրո-հունգարական բանակի զինվոր է։ Երիտասարդը նախկին առաջնակարգ ֆուտբոլիստ է Լեհաստանից։ Մարտերի միջև տեղի ունեցած ընդմիջման ժամանակ Դոդեկը հանկարծ քուն է մտնում՝ վրան շինել քաշած, որը պատկանում էր ռուսական բանակի սպա-բժշկին։ Անսպասելիորեն նրան հայտնաբերում են ռուսական բանակի հետախուզական ջոկատի զինվորները և իրենց զինվորի տեղն են դնում։
Հանգամանքների զարմանալի զուգադիպությամբ Դոդեկ Վենձենկային տեղավորում են ռուս զինվորների շարքերը։
Շտալունպյոնենի մարտ
Հետևանքներ
Շտալունպյոնենի մարտում գերմանական առաջին բանակային կորպուսը հասավ զգալի մարտավարական հաջողությունների համեմատաբար փոքր կորուստներով շուրջ 1200 սպանված և վիրավոր, որոնցից 84-ը ռուսներին գերի ընկան։ Ռուսական ուժերը զգալի կորուստներ կրեցին. 619 սպանված, 2382 վիրավոր, 4466 անհետ կորած (նրանց մեծ մասը գերի էին ընկել գերմանացիներին)։ Ամենամեծ կորուստներ բաժին են ընկնում քսանյոթերորդ հետևակային դիվիզիային, որը 6664 զինվոր կորցրեց։ Գրեթե ամբողջությամբ ոչնչացվեց Օրենբուրգի 105-րդ հետևակային գունդը։
Դոդեկը ռազմաճակատում (ֆիլմ, 1936)
Սյուժե
Դոդեկը, ով հիանալի տիրապետում էր ռուսաց լեզվին, իր նոր հրամանատարներին քթից բռնած ման էր ածում։ Բացի այդ, Դոդեկը հաջողությամբ բուժում է բազմաթիվ հիվանդ և վիրավոր զինվորների։ Ֆիլմի ընթացքում երիտասարդի հետ գլխապտույտ արկածներ են տեղի ունենում։ Սակայն նրա անդորր կյանքը երկար շարունակվել չի կարող...
Արտաքին հղումներ
Կատեգորիա:1936 ֆիլմեր Կատեգորիա:Լեհական ռազմական ֆիլմեր Կատեգորիա:Սև-սպիտակ ֆիլմեր Կատեգորիա:Ֆիլմեր Առաջին համաշխարհային պատերազմի մասին Կատեգորիա:Լեհերեն ֆիլմեր
Շտալունպյոնենի մարտ
Հետևանքներ
Չնայած իր հաջողությանը առաջին գերմանական կորպուսը մնաց ծանր վիճակում. ռուսական ուժերը թեև զգալի վնասներ էին կրել, սակայն առաջվա նման ունեին զգալի և աճող թվային առավելություն։ Այս իրավիճակում Ֆրանսուան ստիպված էր նահանջել, սակայն ոգևորված իր հաջողությամբ նա համոզեց Պրիտվեցի ճակատամարտը սկսել մի քանի օր հետո Գումբիննենում։
Արտաքին հղումներ
Կատեգորիա:Ռուսաստանի ճակատամարտեր Կատեգորիա:Գերմանիայի ճակատամարտեր Կատեգորիա:Ճակատամարտեր Գերմանիայում Կատեգորիա:Առաջին համաշխարհային պատերազմի ճակատամարտեր Կատեգորիա:Առաջին համաշխարհային պատերազմում Ռուսաստանի ճակատամարտեր
Ռիլսկի շրջան
Ռիլսկի շրջան (Рыльский район), մունիցիպալ շրջան Ռուսաստանի Դաշնության Կուրսկի մարզում։
Ստեղծվել է 1928 թվականին։ Վարչական կենտրոնը՝ Ռիլսկ ։
Աշխարհագրություն
Շրջանի տարածքի մակերեսը կազմում է 1505,02 կմ²։
Բնակչություն
2011 թվականի մարդահամարի արդյունքներով շրջանում բնակվում էր 33076 մարդ։ Բնակչության խտությունը կազմում էր 21,98 մարդ/կմ²։
Արտաքին հղումներ
Կատեգորիա:Կուրսկի մարզ Կատեգորիա:Ռուսաստանի շրջաններ ըստ դաշնային սուբյեկտների
Ֆուտբոլի Ասիայի գավաթ
Ասիայի ազգերի գավաթը միջազգային ֆուտբոլային մրցաշար է, որին մասնակցում են ասիական ֆուտբոլային հավաքականները։ Այն երկրորդ ամենահին մայրցամաքային գավաթն է աշխարհում Կոպա Ամերիկայից հետո։ Մրցաշարի հաղթող թիմը դառնում է Ասիայի չեմպիոն և ավտոմատ կերպով մասնակցում է Կոնֆեդերացիաների գավաթին։
Ասիայի գավաթը առաջին անգամ անցկացվել է 1956 թվականին Հոնկոնգում և դրանից հետո անցկացվել է 4 տարին մեկ մինչև 2004 թվականի գավաթը։ Այնուամենայնիվ, Ասիայի գավաթի տարիներին անցկացվում էին նաև Եվրոպայի առաջնությունը և Ամառային օլիմպիական խաղերը, և կազմակերպիչները որոշեցին փոխել անցկացման տարիները ավելի քիչ իրադարձություններով լի տարի, և 2004 թվականից հետո հաջորդ Ասիայի գավաթը անցկացվեց 2007 թվականին, որից հետո նույնպես գավաթները սկսեցին անցկացվել 4 տարին մեկ։
Պատմություն
Ասիայի ֆուտբոլի կոնֆեդերացիայի ստեղծումից 2 տարի անց՝ 1954 թվականին առաջին անգամ անցկացվեց Ասիայի գավաթը Հոնկոնգում։ 1956-ից 1964 թվականներին գավաթին մասնակցում էին 4 երկրներ՝ գավաթի հյուրընկալող երկիրը և Կենտրոնական, Արևելյան ու Արևմտյան Ասիաների գավաթների հաղթողները։ Իրանը հաղթեց 1968, 1972 և 1976 թվականների Ասիայի գավաթները ։
1980 թվականին Քուվեյթը դարձավ առաջին արաբական հավաքականը, որը հաղթել է Ասիայի գավաթում, ինչին հաջորդեցին Սաուդյան Արաբիայի՝ 1984 և 1988 թվականների տպավորիչ հաղթանակները ։
Ճապոնիան Ասիայի գավաթի ամենատիտղոսակիր հավաքականն է։ Նրանք հաղթել են 1992, 2000, 2004, 2011 թվականների գավաթները ։
2007 թվականին Ավստրալիան առաջին անգամ մասնակցեց Ասիայի գավաթին, սակայն դուրս մնաց քառորդ եզրափակչից, իսկ գավաթը իր պատմության մեջ առաջին անգամ հաղթեց Իրաքը ։
2011 թվականի Ասիայի գավաթին Ավստրալիան հասավ մինչև եզրափակիչ, սակայն պարտվեց Ճապոնիային լրացուցիչ ժամանակում ։ 2015 թվականի գավաթը առաջին անգամ անցկացվեց Ավստրալիայում ։ Ավստրալիան և Հարավային Կորեան հասան եզրափակիչ, և Ավստրալիան հաղթեց լրացուցիչ ժամանակում 2-1 հաշվով ։
Եզրափակիչ մրցաշար
Եզրափակիչ մրցաշարը անցկացվում է 2 փուլով՝ խմբային փուլ և փլեյ-օֆֆ։ Խմբային փուլի ամեն խմբում մրցում են 4 թիմ, որոնք իրար մեջ խաղում են 3-ական խաղ։ Խմբի հաղթողն ու երկրորդ տեղ գրաված թիմն անցնում են փլեյ-օֆֆ։ Փլեյ-օֆֆ-ում 8 թիմերը զույգերով խաղում են 1 խաղ, իսկ հաղթողներն անցնում են հաջորդ փուլ։ Այսպես քառորդ եզրափակչից եզրափակիչ, որտեղ մրցող 2 թիմերի միջև որոշվում է գավաթի հաղթողը։ 2019 թվականից Ասիայի գավաթին կմասնակցի 16-ի փոխարեն 24 թիմ։
Արտաքին հղումներ
Կատեգորիա:Ֆուտբոլի Ասիայի գավաթ
Ռիտա Սակետտո
Ռիտա Սակետտո (Rita Sacchetto, ծննդյան անունը՝ Margaritha Sacchetto, ), Գերմանիայում ծնված պարուհի, կինոդերասանուհի, սցենարիստ։
Գործունեություն
Սակետտոյի կարիերան որպես պարուհի սկսվել է Վիեննայում, որտեղ նա հայտնի էր արտիստների շրջանում։ 1906 թվականին Գուստավ Կլիմտն ու Կոլոման Մոզերը ձևավորել են նրա ներկայացումների բեմերը ։ 1908-1910 թվականներին Լոի Ֆուլլերի հետ մեկնել է միջազգային շրջագայությունների, 1910 թվականին ներկայացում են ունեցել Մետրոպոլիտեն օպերայում ։ Նույն թվականին Նյու Յորքի Դարաշրջանի թատրոնում (Century Theatre) հանդես է եկել ներկայացմամբ, որը բեմադրվել է Էդվարդ Գրիգի երաժշտության հիման վրա ։ 1916-1918 թվականներին Բեռլինում ղեկավարել է պարի դպրոց , որտեղ նրա սաներից են եղել Ռահել Սանզարան, Անիտա Բերբերը, Հանսի Բուրգը, Վալեսկա Գերտը ։ Բեռլինում Սակետտոյի հարևաններից է եղել գիտնական Մաքս Բոռնը, որը հիշում է նրան որպես «շատ գեղեցիկ կին» «շլացնող» աշակերտներով ։
Սակետտոն հայտնի է «տանբիլդեր» կոչվող ոճի մշակմամբ, որը ներառում է արվեստի մեծ գործերից պարային մեկնաբանություններ, իսկ զգեստների ձևավորմամբ զբաղվել է անձամբ ։ Theatre ամսագրից Քերոլայն Վ. Քերը Սակետտոյին 1909 թվականին նկարագրում է որպես «ամբողջովին մարդկային, դյութիչ նաիվությամբ, գայթակղիչ խառնվածքով ու հմայքով» ։ Բեն Ալի Հեգգինը ստեղծել է Սակետտոյի դիմանկարը նրա հայտնի հագուստներից մեկով ։ Պարային կարիերայի վերելքի տարիներին նա հաճախ էր հյուրընկալվում եվրոպական թագավորական ընտանիքներին, այդ թվում՝ Մարգերիտա Սավոյացուն, Նիկոլայ II-ի ընտանիքին,  Ալֆոնսո XIII-ին ։